**Cofnodion o gyfarfod Cyngor Cymuned Llanrug a Chwm y Glo a gynhaliwyd Nos Fawrth 16 o Chwefror 2016 yn y Sefydliad Coffa, Llanrug.**

**Presennol:** Y Cynghorwyr Goronwy Hughes (Cadeirydd), Avril Jones (Is-gadeirydd), Alan Pritchard, Hefin Jones, Richard Robinson, Rhys Parry, Phillip Roberts, Meryl Green, Meirwen Lloyd.

**Ymddiheuriadau:** Y Cynghorwyr Delyth Tomos, Nan Humphreys

**1. Croesawyd pawb i’r cyfarfod gan y Cadeirydd**

**2. Datgan Buddiant Personol**

Rhain yw cofnodi fel byddent yn codi

**3. Materion yn codi o’r cofnodion**

**Coeden Nadolig Cwm y Glo**

Adroddwyd fod y goeden bellach wedi mynd o’r safle.

**Blwch Post ger Ystorfa, Llanrug**

Adroddwyd fod y Swyddfa Bost wedi cytuno i ail leoli’r blwch ond hyd yma nid yw’r gwaith o’i ail leoli wedi cychwyn. Adroddwyd ymhellach na roddwyd amcangyfrif o ba bryd gellir disgwyl i’r gwaith gael ei wneud.

**Llwybr Ogwen**

Adroddodd y Cadeirydd ei fod wedi cerdded ar hyd y llwybr gyda Swyddog Llwybrau Cyngor Gwynedd. Cytunwyd fod y llwybr mewn cyflwr drwg a bod Cyngor Gwynedd wedi cytuno i wneud rhan o’r gwaith ar y llwybr. Hyn wedi ariannu oddi tan arian llifogydd.

Eglurodd y Cadeirydd ymhellach, fod digon o waith i’r Cyngor gyflogi person fel y bo’r galw, i wneud gwaith angenrheidiol o dwtio a thacluso yn gyffredinol ac roedd person dan sylw. Eglurodd nad oedd wedi son wrth y person yma eto hyd nes byddai wedi cael cyfle i drafod y mater yn y Cyngor.

**Penderfynwyd:** Symud ymlaen i holi os bydda’r peron yma a diddordeb ymgymryd â’r gwaith ac yn unol â chais y Cynghorydd Meirwen Lloyd, pe bai bosib gwneud gwaith yn y fynwent gyntaf o gofio fod Sul y Blodau o fewn mis.

**Sedd Wag**

Adroddwyd fod un person wedi cytuno i roi enw ymlaen i eistedd ar y Cyngor o Gwm y Glo.

**Penderfynwyd:** Derbyn y cais ond nodwyd fod yn angenrheidiol iddo wneud cais ysgrifenedig yn gyntaf ac ar ôl i’r Clerc dderbyn y cais i symud ymlaen ac apwyntio’r Cynghorydd a'i wadd i gyfarfod mis Mawrth.

**4. Materion Cynllunio**

a) C16/0003/23/LL

Lleoliad y Safle: Tir ger Eillionwy, Ffordd yr Orsaf, Llanrug, LL55 4BA

Bwriad: Codi Tŷ newydd deulawr yn lle’r modurdy presennol a chreu mynedfa gerbydol newydd.

Cafwyd trafodaeth ar y cais yma a mynegwyd pryder am ei leoliad a’r ffaith oedd y tŷ yma yn un o’r 15 sydd eisoes wedi clustnodi ar gyfer Llanrug.

**Penderfynwyd:** Oherwydd y pryder a fynegwyd gan yr aelodau am y lle parcio (neu ddiffyg), mynegwyd pryder byddai hyn yn cael effaith ar rwydwaith ffyrdd lleol ac yn sgil hyn penderfynwyd gwrthwynebu’r cais.

***b) C16/0075/23/LL***

Lleoliad y Safle: Rhyd y Delyn, Ffordd Glanmoelyn, Llanrug, LL55 4PH

Bwriad: Dileu amod 6, 7 & 8 o ganiatâd cynllunio C13/0347/23/LL er caniatáu treniant amgen i waredu dŵr draenio tir***.***

Trafodwyd hyn ac roedd yr aelodau o’r farn nad oeddynt yn gymwys i wneud penderfyniad oherwydd nid oeddynt yn ymwybodol o beth yw ystyr y nifer o amodau.

**Penderfynwyd:** Peidio gwneud sylw ar y cais yma am y rhesymau uchod a’r Clerc y gysylltu ag Adran Gynllunio Cyngor Gwynedd i ofyn a oes gwybodaeth ar gael beth yw ystyr yr amodau.

**5. Dwr glaw yn rhwystro mynediad troed i Ganllwyd**

Adroddwyd fod y Cynghorydd Meirwen Lloyd wedi derbyn cwyn gan berchennog yr eiddo uchod a'i fod yn cwyno am y dŵr sydd yn ymgasglu wrth fynediad i’w eiddo, a bod ymwelwyr i’w dy yn methu cerdded drwy’r dŵr heb wlychu eu traed. Adroddwyd ymhellach fod lluniau wedi darparu i ddangos y sefyllfa.

**Penderfynwyd:** Wedi cryn drafodaeth ar beth all y Cyngor Cymuned ei wneud i ddatrys y broblem, penderfynwyd cyfeirio’r mater at Gyngor Gwynedd a holi am ei arbenigedd hwy. Y Clerc i anfon llythyr at y perchennog i’w hysbysu o hyn.

**6. E-bost gan Mr Tim Cumine**

Adroddodd y Cynghorydd Alan Pritchard ei fod wedi cyfarfod a Mr Cumine gyda'r Cynghorydd Avril Jones i geisio trefnu cyfarfod cyhoeddus yn y pentref. Roedd aelodau’r Cyngor Cymuned wedi esbonio nad mater i’r Cyngor Cymuned oedd hyn ac efallai byddai llythyr gan y Cyngor yn egluro hyn iddo ac yn cadarnhau ein bod wedi trafod cynnwys ei e-bost. Roedd Mr Cumine wedi dwyn i sylw’r Cyngor gyflwr y parc sglefrio yng Nghwm y Glo.

**Penderfynwyd:** Y Clerc i geisio asesiad risg o’r parc sglefrio ac os bydd diffygion yn cael eu darganfod, yna cael dyfynbris am wneud y gwaith. Esboniwyd fod oblygiadau yswiriant arnom gario allan yr asesiadau risg.

**7. Graffiti ar offer chwarae cae Nant y Glyn**

Adroddwyd fod y Cynghorydd Nan Humphreys wedi derbyn cwynion am graffiti anweddus sydd wedi ymddangos ar offer chwarae yng nghae Nant y Glyn. Adroddwyd fod y mater wedi cyfeirio tuag at yr heddlu a bod hwy, wedi ei gyfeirio tuag at Gyngor Gwynedd. Fodd bynnag, tra mae hyn i gyd yn mynd ymlaen, adroddwyd fod y Cadeirydd eisioes wedi bod yng nghae Nant y Glyn gyda WD40 ac wedi gallu tynnu’r graffiti anweddus i ffwrdd.

**Penderfynwyd:** Ystyried prynu rhywbeth i lanhau graffiti.

**8. Ieuenctid ar y Cyngor Cymuned**

Yn unol â’r adroddiad a ddarparwyd i’r aelodau gan y Clerc cafwyd trafodaeth ar y mater.

**Penderfynwyd:** Roedd yr aelodau yn unfrydol frwdfrydig i’r syniad a chysylltu â Phrifathro Ysgol Brynrefail, Pennaeth Coleg Menai a Phrifysgol Bangor a gofyn iddynt hyrwyddo’r cynllun.

**9. Cynrychiolaeth Un Llais Cymru 2016 / 2017**

Adroddwyd fod angen cynrychiolwyr i fynychu cyfarfodydd Un Llais Cymru ar gyfer y flwyddyn 2016 / 2017.

**Penderfynwyd:** Y Cynghorwyr Meirwen Lloyd, Phillip Roberts a’r Clerc i fynychu’r cyfarfodydd.

**10. Amserlenni Bws**

Ystyriwyd yr amserlenni bws yn fanwl gan yr aelodau. Mynegodd y Cynghorydd Meirwen Lloyd bryder ac angen sicrhad fod yr amserlenni yma yng nghyd fynd ac amseroedd ymweld Ysbyty Gwynedd. Hefyd eu bod yng nghyd fynd ac amseroedd trenau fydd yn galluogi i fyfyrwyr o’r ardal ddal bws i fynd nôl i’w colegau.

**Penderfynwyd:** Y Clerc i anfon y sylwadau yma i Gyngor Gwynedd.

**11. Y Fynwent**

a) Adroddwyd fod cwyn wedi derbyn am gyflwr y ffordd at y fynwent, ond erbyn hyn mae rhywfaint o’r gwaith i lenwi tyllau yn y ffordd wedi ei wneud. Mynegwyd pryder gan yr aelodau a bod cyflwr y ffordd yn amharu ar urddas angladd.

b) Adroddwyd fod angen gwneud amryw o waith tacluso yn y fynwent yn enwedig ar ôl y gaeaf gwlyb.

c) Adroddwyd fod prinder lle yn y fynwent a bod angen edrych i’r dyfodol a meddwl am bwrcasu tir ychwanegol a’i gysegru. Adroddwyd ymhellach y dylai Pwyllgor y Fynwent gyfarfod i drafod hyn ac anghenion ar gyfer y dyfodol.

**Penderfynwyd:**

a) Y Clerc i gysylltu â Chyngor Gwynedd i’w hysbysu o gyflwr y ffordd a gofyn iddynt a oes bosib esmwytho’r ffordd.

b) Cysylltu â Gareth Jones a gofyn iddo a buasai yn gallu ymgymryd â’r gwaith oherwydd bydd angen ei thacluso cyn Sul y Blodau.

c) Y Clerc i gysylltu â Mr Andrew Williams i holi yn y lle cyntaf pe bai yn fodlon gwerthu tir i’r Cyngor ac i holi am y drefn o gysegru tir.

**12. Her Gwynedd**

Adroddwyd fod cyfarfodydd yn cael eu cynnal gan Gyngor Gwynedd i roi diweddariad ar Her Gwynedd a bod yn angenrheidiol fod Cynrychiolwyr o’r Cyngor yn mynychu.

Mae’r cyfarfodydd ar gyfer ardal Arfon yn cael eu cynnal ar

25 o Chwefror 2016 yn Siambr Arfon

29 o Chwefror 2016 yng Nghlwb Pêl-droed Dinas Bangor

**Penderfynwyd**

Y Cynghorwyr Goronwy Hughes a Richard Robinson i fynychu cyfarfod yn Siambr Arfon ar 25 o Chwefror.

Y Cynghorydd Hefin Jones a’r Clerc i fynychu cyfarfod yng Nghlwb pêl-droed Dinas Bangor ar 29 o Chwefror

**13. Cais am arian - Clwb Pêl-droed Llanrug Unedig**

Datganodd y Cynghorydd Meirwen Lloyd fuddiant personol yn yr eitem yma ac fe ymneilltuodd o’r drafodaeth.

Datganodd y Cynghorydd Philip Roberts fuddiant personol yn yr eitem yma ac fe ymneilltuodd o’r drafodaeth.

**Penderfynwyd:** Yn unol â pholisi’r Cyngor cytunwyd i roi grant o £700 i glwb pêl-droed Llanrug Unedig.

**Cais am arian - Urdd Gobaith Cymru**

Derbyniwyd cais am arian gan Urdd Gobaith Cymru

**Penderfynwyd:** Yn dilyn trafodaeth penderfynwyd peidio â chyfrannu tuag at yr Urdd, oherwydd bod y Cyngor yn y gorffennol yn cyfrannu tuag at gostau aelodau lleol i fynychu’r eisteddfod.

Daeth y cyfarfod i ben am 20:55

Arwyddwyd:

Cadeirydd: Dyddiad